pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงดิจิทัลฯ แถลงข่าวร่วมกับ บก.ปอท. จับกุมแฮกเกอร์ “กรุ๊ปไลน์”
วันพฤหัสบดีที่ 14 พฤศจิกายน 2562
รัฐมนตรีว่าการกระทรวงดิจิทัลฯ แถลงข่าวร่วมกับ บก.ปอท. จับกุมแฮกเกอร์ “กรุ๊ปไลน์”
รัฐมนตรีว่าการกระทรวงดิจิทัลฯ แถลงข่าวร่วมกับ บก.ปอท. จับกุมแฮกเกอร์ “กรุ๊ปไลน์”
เมื่อวันที่ 13 พฤศจิกายน 2562 เวลา 14.00 น. นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมกับ พ.ต.อ. ศิริวัฒน์ ดีพอ รองผู้บังคับการปราบปรามการกระทําความผิดเกี่ยวกับอาชญากรรมทางเทคโนโลยี แถลงข่าวจับกุมแฮกเกอร์ “กรุ๊ปไลน์” แฝงตัวเข้ากรุ๊ปส่งลิงค์ โฆษณาชวนเชื่อให้ประชาชนเข้าใจผิดสร้างความเดือดร้อนแก่ประชาชน จํานวน 2 คดี โดยคดีแรก ผู้ต้องหาร่วมกันสร้างลิงค์ปลอมส่งไปในระบบไลน์หลอกให้ประชาชนหลงเชื่อกดดูข้อมูลและแฮกข้อมูลส่วนบุคคลของผู้อื่นไปแสวงหาประโยชน์ ส่วนคดีสอง ผู้ต้องหาร่วมกันฉ้อโกงคะแนนสะสม (Wallet) ของผู้ใช้บริการโทรศัพท์ไปเพื่อแสวงหาประโยชน์ให้ตนเอง ซึ่งสาเหตุของการเข้าจับกุมครั้งนี้ สืบเนื่องมาจากผลการดําเนินงานมอนิเตอร์ข้อความผ่านทางศูนย์ต่อต้านข่าวปลอม (Anti-Fake News Center) ของกระทรวงดิจิทัลเพื่อเศรษฐกิจและสังคม ทั้งนี้ หากประชาชนท่านใดสงสัยว่าตนเอง จะกดลิงค์เว็บไซต์ข้อมูลในลักษณะดังกล่าว ขอให้ทําการตรวจสอบในแอพลิเคชั่นไลน์ ได้ที่ การตั้งค่า>บัญชีผู้ใช้งาน>อุปกรณ์ที่เข้าสู่ระบบ หากอุปกรณ์ใดที่ท่านไม่เคยใช้งานมาก่อน ให้ทําการออกจากระบบ (Log Out) และหากประชาชนท่านใดพบผู้ใช้งานไลน์นิรนามเข้ากลุ่มไลน์และเผยแพร่ส่งต่อข้อมูลลักษณะดังกล่าว ท่านสามารถแจ้งเบาะแสมาได้ที่ “ศูนย์ต่อต้านข่าวปลอม” (Anti Fake News Center) ทางเว็บไซต์ antifakenewscenter.com หรือหมายเลขโทรศัพท์ 0 2288 8000 เพื่อจะได้ดําเนินการสืบสวนปราบปรามต่อไป
***********************
รัฐบาลไทย-ข่าวทำเนียบรัฐบาล-การประชุมผู้ประกอบการอุตสาหกรรมเยื่อและกระดาษ
วันพุธที่ 23 พฤษภาคม 2561
การประชุมผู้ประกอบการอุตสาหกรรมเยื่อและกระดาษ
ผู้อํานวยการสํานักงานเศรษฐกิจอุตสาหกรรม เป็นประธานเปิดการประชุมผู้ประกอบการอุตสาหกรรมเยื่อและกระดาษ ณ ห้องประชุมแซฟไฟร์ 1 ชั้น 2 โรงแรมเซ็นจูรี่ พาร์ค กรุงเทพฯ
วันพุธที่ 23 พฤษภาคม 2561 นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรมรักษาราชการเเทน รองปลัดกระทรวงอุตสาหกรรม หัวหน้ากลุ่มภารกิจด้านเศรษฐกิจอุตสาหกรรม เป็นประธานเปิดการประชุมผู้ประกอบการอุตสาหกรรมเยื่อและกระดาษ การจัดการประชุมในครั้งนี้มีวัตถุประสงค์เพื่อให้ความรู้ความเข้าใจ การจัดเก็บข้อมูล และเผยแพร่ผลการศึกษาการจัดทํา (Green GDP) ภาคอุตสาหกรรม โดยผู้เข้าร่วมประชุมประกอบด้วยผู้ประกอบการโรงงานอุตสาหกรรมเยื่อและกระดาษ นักวิชาการ และเจ้าหน้าที่ที่เกี่ยวข้องณ ห้องประชุมแซฟไฟร์ 1 ชั้น 2 โรงแรมเซ็นจูรี่ พาร์ค กรุงเทพฯ
รัฐบาลไทย-ข่าวทำเนียบรัฐบาล-รมว.พม. ต้อนรับ นายแพทย์วินเมียต เอ รัฐมนตรีว่าการกระทรวงสวัสดิการสังคม การบรรเทาทุกข์ และการตั้งถิ่นฐานใหม่ เมียนมา พร้อมเน้นย้ำความร่วมมือต่อต้านการค้ามนุษย์อย่างมีประสิทธิภาพ
วันศุกร์ที่ 2 มีนาคม 2561
รมว.พม. ต้อนรับ นายแพทย์วินเมียต เอ รัฐมนตรีว่าการกระทรวงสวัสดิการสังคม การบรรเทาทุกข์ และการตั้งถิ่นฐานใหม่ เมียนมา พร้อมเน้นย้ําความร่วมมือต่อต้านการค้ามนุษย์อย่างมีประสิทธิภาพ
รมว.พม. ต้อนรับ นายแพทย์วินเมียต เอ รัฐมนตรีว่าการกระทรวงสวัสดิการสังคม การบรรเทาทุกข์ และการตั้งถิ่นฐานใหม่ เมียนมา พร้อมเน้นย้ําความร่วมมือต่อต้านการค้ามนุษย์อย่างมีประสิทธิภาพ
วันนี้ (2 มี.ค. 61) เวลา 10.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ให้การต้อนรับ นายแพทย์วินเมียต เอ (Dr. Win Myat Aye) รัฐมนตรีว่าการกระทรวงสวัสดิการสังคมการบรรเทาทุกข์ และการตั้งถิ่นฐานใหม่เมียนมา พร้อมคณะ ในโอกาสเข้าเยี่ยมคารวะ และร่วมหารือถึงแนวทางการดําเนินงานส่งเสริมความร่วมมือด้านการต่อต้านการค้ามนุษย์ระหว่างไทยกับเมียนมา ณ ห้องรับรองชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
สําหรับ นายแพทย์วินเมียต เอ (Dr. Win Myat Aye) รัฐมนตรีว่าการกระทรวงสวัสดิการสังคมการบรรเทาทุกข์และการตั้งถิ่นฐานใหม่เมียนมา มีกําหนดการเดินทางเยือนประเทศไทยอย่างเป็นทางการ ระหว่างวันที่ 1 – 5 มีนาคม 2561 และได้กําหนดการเข้าเยี่ยมชมสถานคุ้มครองผู้เสียหายจากการค้ามนุษย์ภายใต้ความดูแลของกระทรวง พม. จํานวน 2 แห่ง ได้แก่ สถานคุ้มครองผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี และชมสถานแรกรับเด็กชายปากเกร็ด (บ้านภูมิเวท) จังหวัดนนทบุรี ซึ่งนับว่าเป็นโอกาสอันดีที่ประเทศไทยและเมียนมาในการกระชับความสัมพันธ์อันดี และส่งเสริมความร่วมมือระหว่างกันให้มีประสิทธิภาพมากยิ่งขึ้นในทุกด้าน โดยเฉพาะความร่วมมือด้านการต่อต้านการค้ามนุษย์ ซึ่งเป็นข้อท้าทายที่ทั้งสองประเทศกําลังเผชิญและจําเป็นต้องเร่งหาแนวทางการแก้ไขปัญหาดังกล่าว
ในโอกาสนี้ นายแพทย์วินเมียต เอ ได้กล่าวขอบคุณ พลเอก อนันตพร กาญจนรัตน์ รมว.พม. สําหรับการต้อนรับอย่างอบอุ่น พร้อมหารือแลกเปลี่ยนข้อคิดเห็นเกี่ยวกับแนวทางการดําเนินงานด้านการต่อต้านการค้ามนุษย์ รวมทั้ง การขยายความร่วมมือในการดําเนินงานด้านสาขาการพัฒนาสังคม การจัดสวัสดิการสังคม และการคุ้มครองเด็กและผู้เสียหายจากการค้ามนุษย์ โดยฝ่ายเมียนมาได้ชื่นชมแนวทางการปฏิบัติที่ดีของไทย ที่มุ่งเน้นการส่งเสริมและพัฒนาคุณภาพชีวิตของคนทุกกลุ่ม โดยเฉพาะเด็กและเยาวชน พร้อมทั้งกล่าวชื่นชมความพยายามของรัฐบาลไทยในการป้องกันและปราบปรามการค้ามนุษย์ โดยพร้อมให้การสนับสนุนการดําเนินงานระหว่างสองประเทศทั้งในระดับทวิภาคีและพหุภาคี
สําหรับการหารือครั้งนี้ ตนได้เน้นย้ําถึงความพยายามของรัฐบาลไทยที่มุ่งมั่นแก้ไขปัญหาการค้ามนุษย์อย่างเต็มที่และมีประสิทธิภาพ อีกทั้งแสดงเจตนารมณ์ที่จะขยายความร่วมมือระหว่างสองประเทศในทุกมิติ เพื่อเสริมสร้างความสัมพันธ์ที่แน่นแฟ้นมากยิ่งขึ้น นอกจากนี้ นายแพทย์วินเมียต เอ และคณะ ได้เยี่ยมชมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ศูนย์ช่วยเหลือสังคม สายด่วน 1300 และร้านทอฝัน by พม. (ร้านจําหน่ายผลิตภัณฑ์จากฝีมือของผู้เสียหายจากการค้ามนุษย์) ณ กระทรวง พม. สะพานขาว กรุงเทพฯ รวมทั้ง สถานคุ้มครองผู้เสียหายจากการค้ามนุษย์ (บ้านเกร็ดตระการ) จังหวัดนนทบุรี
รัฐบาลไทย-ข่าวทำเนียบรัฐบาล-เกษตรฯ เตรียมความพร้อมการเป็นจุดรองรับประชาชนในงานพระราชพิธีถวายพระเพลิงพระบรมศพ พระบาทสมเด็จปรมินทรมหาภูมิพลอดุลยเดช บรมนาถบพิตร
วันศุกร์ที่ 20 ตุลาคม 2560
เกษตรฯ เตรียมความพร้อมการเป็นจุดรองรับประชาชนในงานพระราชพิธีถวายพระเพลิงพระบรมศพ พระบาทสมเด็จปรมินทรมหาภูมิพลอดุลยเดช บรมนาถบพิตร
เกษตรฯ เตรียมความพร้อมการเป็นจุดรองรับประชาชนในงานพระราชพิธีถวายพระเพลิงพระบรมศพ พระบาทสมเด็จปรมินทรมหาภูมิพลอดุลยเดช บรมนาถบพิตร
พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ พร้อมด้วยน.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ นายเลิศวิโรจน์ โกวัฒนะ ปลัดกระทรวงเกษตรและสหกรณ์ ผู้บริหารกระทรวงเกษตร ข้าราชการ พนักงาน ลูกจ้างกระทรวงเกษตรฯ ร่วมกิจกรรมจิตอาสาเพื่อเตรียมความพร้อมในการเตรียมการจัดงานพระราชพิธีถวายพระเพลิงพระบรมศพ พระบาทสมเด็จปรมินทรมหาภูมิพลอดุลยเดช บรมนาถบพิตรซึ่งกระทรวงเกษตรและสหกรณ์ได้รับมอบหมายให้ดําเนินการจัดพิธีถวายดอกไม้จันทร์ในงานพระราชพิธีถวายพระเพลิงพระบรมศพ พระบาทสมเด็จปรมินทรมหาภูมิพลอดุลยเดช บรมนาถบพิตร ในวันพฤหัสบดีที่ 26 ตุลาคม 2560 ระหว่างเวลา 09.00 – 22.00 น. ซึ่งมีจุดตั้งซุ้มถวายดอกไม้จันทน์จํานวน 2 จุด ได้แก่ บริเวณด้านหน้ากระทรวงเกษตรและสหกรณ์ และหน้าสํานักงานการปฏิรูปที่ดินเพื่อเกษตรกรรม ถ.ราชดําเนินนอก
ดังนั้น กระทรวงเกษตรฯ จึงได้เตรียมความพร้อมในการเตรียมการจัดกิจกรรมดังกล่าวก่อนจะมีพระราชพิธีเกิดขึ้นตั้งแต่วันที่ 20 ตุลาคมเป็นต้นไป โดยมีเจ้าหน้าที่ของกระทรวงเกษตรและสหกรณ์ร่วมเป็นจิตอาสาทําความสะอาดพื้นที่โดยรอบ อาทิ การทาสีรั้วกระทรวง ซุ้มประตูทางเข้าและกําแพงทางเข้าวัดปรินายกวรวิหาร ทําความสะอาดถนนตั้งแต่หน้า สปก.ถึงแยก จปร. รวมถึงทําความสะอาดบริเวณหน้าอาคารกระทรวงเกษตรฯ ซึ่งจะเป็นจุดตั้งเต้นท์อํานวยความสะดวกประชาชนที่มาร่วมพิธี และจุดแสดงนิทรรศการเกี่ยวกับพระราชกรณียกิจของพระบาทสมเด็จปรมินทรมหาภูมิพลอดุลยเดช บรมนาถบพิตรในด้านการเกษตรด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจเจ้าหน้าที่ทำงานในพื้นที่เสี่ยง 3 จังหวัดชายแดนใต้ พร้อมดูแลความปลอดภัยวันออกอีดิ้ลอัฎฮา
วันอังคารที่ 14 สิงหาคม 2561
นายกรัฐมนตรีให้กําลังใจเจ้าหน้าที่ทํางานในพื้นที่เสี่ยง 3 จังหวัดชายแดนใต้ พร้อมดูแลความปลอดภัยวันออกอีดิ้ลอัฎฮา
นายกรัฐมนตรีให้กําลังใจเจ้าหน้าที่ทํางานในพื้นที่เสี่ยง 3 จังหวัดชายแดนใต้ พร้อมดูแลความปลอดภัยวันออกอีดิ้ลอัฎฮา
วันนี้ (14 สิงหาคม 2561) เวลา 13.05 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ภายหลังเป็นประธานการประชุมคณะรัฐมนตรี (ครม.) ให้สัมภาษณ์ภายหลังการประชุมคณะรัฐมนตรี (ครม.) ถึงการดูแลความปลอดภัย 3 จังหวัดชายแดนภาคใต้ ในวันออกอีดิ้ลอัฎฮาของศาสนาอิสลามว่า เรื่องการดูแลความปลอดภัยใน 3 จังหวัดชายแดนภาคใต้ อยากกล่าวถึงคนที่ทํางานภาคใต้ ซึ่งที่ผ่านมาอาจจะกล่าวถึงน้อยไป แต่ระลึกถึงเสมอ จะเห็นได้ในโซเชียลมีเดียที่มีทหาร ตํารวจ ข้าราชการที่ทํางานภาคใต้ ได้โพสต์ว่า ไม่ว่าจะอะไรก็ตาม ใครจะพูดจาให้ร้ายอะไรเขาก็ตาม เขายืนยันจะรักษาหน้าที่ของเขาให้ดีที่สุด ปฏิบัติหน้าที่ตามที่ได้รับมอบหมายให้ดีที่สุด ในการรักษาชีวิตและทรัพย์สิน
นายกรัฐมนตรีกล่าวว่า ในภาคใต้สิ่งสําคัญที่สุด หลายคนต้องการให้ผ่อนคลายกฎหมายหลายฉบับ ซึ่งกฎหมายมีแต่ละระดับ หากใช้กฎหมายปกติได้ก็โอเค แต่ถ้าสถานการณ์มันรุนแรง มีการใช้อาวุธก็ต้องใช้ พ.ร.บ.ความมั่นคง แต่ถ้าแรงกว่านั้นก็ต้องใช้กฎหมาย พ.ร.ก.ฉุกเฉิน เป็นลําดับขั้นตอนของกฎหมาย ไม่ใช่เอากฎหมายทั้งหมดมาใช้กับทุกคน หากไม่มีความรุนแรงก็ยกเลิกได้ แต่ถ้ายังมีความรุนแรงอยู่ก็ต้องมีมาตรการให้เจ้าหน้าที่ทํางานได้ และต้องปกป้องคุ้มครองเจ้าหน้าที่ด้วย ขอสงสารเขาบ้าง ให้กําลังใจเขาบ้าง รัฐบาลเองในฐานะที่ดูแลความมั่นคงเป็นพื้นฐานในทุกพื้นที่ ก็ให้กําลังใจตํารวจ ทหาร ในทุกพื้นที่ ซึ่งพื้นที่ภาคใต้เสี่ยงมากก็ให้กําลังใจมากหน่อย ส่วนในพื้นที่อื่นก็ให้กําลังใจตามลําดับ
นายกรัฐมนตรีกล่าวต่อไปถึงการดูแลความปลอดภัยในวันออกอีดิ้ลอัฎฮาของศาสนาอิสลามว่า วันออกอีดิ้ลอัฎฮา เป็นวันสําคัญของแต่ละศาสนา เราก็ให้ความเคารพซึ่งกันและกัน รัฐบาลพร้อมดูแลอยู่แล้ว หากตรงไหนมีการสัญจรไปมามากกว่าปกติ ในช่วงงานมงคล งานนักขัตฤกษ์ รัฐบาลก็เพิ่มกําลังในการดูแลให้มากยิ่งขึ้น เพิ่มการตรวจตรามากยิ่งขึ้น ซึ่งเป็นกลไกการทํางานของรัฐเป็นปกติอยู่แล้ว ไม่ใช่ดูแลเฉพาะวันสําคัญต่าง ๆ วันอื่นก็ดูแลอยู่ทุกพื้นที่ ทุกสถานการณ์ มีการปรับมาตรการเข้มหรือเบาลง ก็ขึ้นอยู่กับสถานการณ์ในพื้นที่ ไม่ใช่รัฐบาลอยู่ดี ๆ จะไปประกาศให้วุ่นวาย ทุกคนก็รู้หน้าที่อยู่แล้ว ขออย่าได้กังวล
--------------------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการแถลงข่าวการจัดการแข่งขันเจ็ตสกีนานาชาติ รายการ JET SKI WORLD CUP 2017
วันพุธที่ 15 พฤศจิกายน 2560
รองนายกรัฐมนตรี เป็นประธานการแถลงข่าวการจัดการแข่งขันเจ็ตสกีนานาชาติ รายการ JET SKI WORLD CUP 2017
รองนายกรัฐมนตรี เป็นประธานการแถลงข่าวการจัดการแข่งขันเจ็ตสกีนานาชาติ รายการ JET SKI WORLD CUP 2017
วันนี้ (วันพุธที่ 15 พฤศจิกายน 2560) เวลา 10.30 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการแถลงข่าวการจัดการแข่งขันเจ็ตสกีนานาชาติ รายการ JET SKI WORLD CUP 2017 ณ โรงแรมเซ็นทาราแกรนด์
รายการแข่งขันJET SKI WORLD CUP 2017จะมีทีมนักกีฬาจากทั้ง 5 ทวีปของโลก มากกว่า 40 ชาติชั้นนํา รวมทั้งทีมงานกว่า 1,000 คน เดินทางเข้าร่วมกิจกรรมระหว่างวันที่ 7 – 10 ธันวาคม 2560 ณ เมืองพัทยา จังหวัดชลบุรี
รัฐบาลไทย-ข่าวทำเนียบรัฐบาล-“ประภัตร” รัฐมนตรีช่วยเกษตรฯ หารือทุกภาคส่วนถึงแนวทางป้องกันโรคอหิวาต์แอฟริกาในสุกร
วันพฤหัสบดีที่ 29 สิงหาคม 2562
“ประภัตร” รัฐมนตรีช่วยเกษตรฯ หารือทุกภาคส่วนถึงแนวทางป้องกันโรคอหิวาต์แอฟริกาในสุกร
“ประภัตร” รัฐมนตรีช่วยเกษตรฯ หารือทุกภาคส่วนถึงแนวทางป้องกันโรคอหิวาต์แอฟริกาในสุกร พร้อมยกระดับเกษตรกรรายย่อยให้มีมาตรฐานการเลี้ยงสุกรระดับสากล
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังหารือแนวทางป้องกันโรคอหิวาต์แอฟริกาในสุกร (African Swine Fever) ณ กระทรวงเกษตรและสหกรณ์ ว่า โรคอหิวาต์แอฟริกาในสุกรเป็นโรคที่กําลังเกิดการระบาดในหลายประเทศ ซึ่งปัจจุบันประเทศไทยยังสามารถควบคุมไม่ให้เกิดโรคดังกล่าวในประเทศไทยได้ แต่อย่างไรก็ตาม กระทรวงเกษตรฯ โดยกรมปศุสัตว์ได้มีแผนเตรียมความพร้อมรับมือ มีระยะเวลาการดําเนินการ 3 ระยะ 8 มาตรการ (พ.ศ. 2562 - 2564)
ด้าน นายสรวิศ ธานีโต อธิบดีกรมปศุสัตว์ กล่าวเพิ่มเติมว่า ในวันนี้ได้หารือร่วมกับผู้เกี่ยวข้องทั้งหมดในเรื่องมาตรการควบคุมป้องกันโรคอหิวาต์แอฟริกาในสุกร ทั้งภาคเอกชน ภาครัฐ อาจารย์ รวมถึงผู้เลี้ยงทั้งรายใหญ่และรายย่อย ร่วมกันระดมความคิดเห็นถึงแนวทางการป้องกันโรคดังกล่าว เนื่องจากสถานการณ์ของโรคนี้ที่เข้ามาสู่ทวีปเอเชีย โดยเข้าสู่ประเทศจีนตั้งแต่วันที่ 3 สิงหาคม 2561 หลังจากนั้นได้ระบาดสู่ประเทศอื่น ๆ ทั้งเวียดนาม กัมพูชา ลาว และพม่า ตามลําดับ จึงถือเป็นความเสี่ยงของประเทศไทย ซึ่งหากประเทศไทยมีมาตรการที่สามารถทําให้ประเทศรอดพ้นจากโรคดังกล่าวได้ จะเป็นการสร้างความมั่นคงทางด้านอาหาร เนื่องจากประเทศไทยมีการเลี้ยงสุกรประมาณ 20 กว่าล้านตัว มูลค่าประมาณเกือบ 200,000 ล้านบาท การป้องกันไม่ให้โรคเข้ามาในประเทศจะได้ประโยชน์ในเรื่องเศษฐกิจ รวมทั้งด้านสังคมด้วย แม้เราเน้นย้ําว่าโรคอหิวาต์แอฟริกาในสุกรไม่ติดต่อสู่คน
ทั้งนี้ กระทรวงเกษตรฯ โดยกรมปศุสัตว์ มีมาตรการที่กําลังดําเนินการคือการควบคุมเข้มงวดบริเวณชายแดน โดยมีด่านระหว่างประเทศที่ได้ดําเนินการอย่างเข้มงวด ซึ่งรัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) ได้มีการเน้นย้ําในเรื่องต่าง ๆ คือ 1) ได้สั่งการให้ด่านมีความเข้มแข็งเพิ่มมากขึ้น โดยจะเพิ่มอัตรากําลังคนเพื่อเฝ้าระวัง 2) หวังยกระดับการเลี้ยงสุกรของเกษตรรายย่อย ประมาณ 200,000 กว่ารายทั่วประเทศ หวังยกระดับเป็นฟาร์มที่มีมาตรฐาน (Good Farm Management) ซึ่งระบบนี้จะต้องสามารถควบคุม/ป้องกันโรคได้ เนื้อสัตว์ที่ออกมาจากฟาร์มจะต้องมีความปลอดภัย และสามารถตรวจสอบย้อนกลับได้ ซึ่งเป็นแนวทางที่ถูกต้องตามหลักสากล โดยภาครัฐพร้อมให้การสนับสนุนสําหรับในด้านความร่วมมือระหว่างภาครัฐและภาคเอกชน จะร่วมกับสมาคมผู้เลี้ยงสุกรแห่งชาติไปดําเนินการช่วยเหลือการควบคุมความเสี่ยงให้โรคนี้ไม่เข้ามาในประเทศไทย จึงอยากสร้างความเชื่อมมั่นว่าจะสามารถควบคุมการเกิดโรคดังกล่าวได้อย่างแน่นอน
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พิธีเปิดการประชุมเตรียมการรัฐภาคีพิธีสารมอนทรีออล ว่าด้วยสารทำลายชั้นบรรยากาศโอโซน ครั้งที่ 39
วันอังคารที่ 11 กรกฎาคม 2560
พิธีเปิดการประชุมเตรียมการรัฐภาคีพิธีสารมอนทรีออล ว่าด้วยสารทําลายชั้นบรรยากาศโอโซน ครั้งที่ 39
ปลัดกระทรวงอุตสาหกรรม เป็นประธานกล่าวในพิธีเปิดการประชุมเตรียมการรัฐภาคีพิธีสารมอนทรีออล ว่าด้วยสารทําลายชั้นบรรยากาศโอโซน ครั้งที่ 39
วันนี้ (11 กรกฎาคม 2560) นายสมชาย หาญหิรัญ ปลัดกระทรวงอุตสาหกรรม เป็นประธานกล่าวในพิธีเปิดการประชุมเตรียมการรัฐภาคีพิธีสารมอนทรีออล ว่าด้วยสารทําลายชั้นบรรยากาศโอโซน ครั้งที่ 39 (The thirty-ninith of the Open-Ended Working Group of the Parties to the Montreal Protocal on Substances that Deplete the Ozone Layer : 39TH OEWG) โดยสนธิสัญญาสากลนี้ มีวัตถุประสงค์รณรงค์ให้ลดการผลิตและการใช้สารทําลายชั้นบรรยากาศโอโซน เพื่อรักษาชั้นบรรยากาศโอโซนที่เริ่มจะสูญสลายไป จัดโดยสํานักเลขาธิการโอโซน โครงการสิ่งแวดล้อมแห่งสหประชาชาติ มีประเทศภาคีสมาชิกจํานวน 197 ประเทศทั่วโลกสําหรับประเทศไทยมี กรมโรงงานอุตสาหกรรม กระทรวงอุตสาหกรรม เป็นหน่วยงานรับผิดชอบหลักในการดําเนินงานตามอนุสัญญาเวียนนาและพิธีสารมอนทรีออล ณ ศูนย์ประชุมสหประชาชาติ กรุงเทพฯ
รัฐบาลไทย-ข่าวทำเนียบรัฐบาล-ตั้งโรงไฟฟ้าชีวมวล ใน 3 จังหวัดชายแดนใต้
วันพุธที่ 13 มิถุนายน 2561
ตั้งโรงไฟฟ้าชีวมวล ใน 3 จังหวัดชายแดนใต้
รัฐบาลอนุมัติตั้งโรงไฟฟ้าชีวมวลในพื้นที่ 3 จังหวัดชายแดนภาคใต้ โดยใช้เศษไม้ยางพาราในท้องถิ่นเป็นเชื้อเพลิงหลัก
ศุกร์ที่ 1 มิ.ย.61
ตั้งโรงไฟฟ้าชีวมวล ใน 3 จังหวัดชายแดนใต้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติตั้งโรงไฟฟ้าชีวมวลในพื้นที่ 3 จังหวัดชายแดนภาคใต้ โดยใช้เศษไม้ยางพาราในท้องถิ่นเป็นเชื้อเพลิงหลัก ได้แก่ โรงไฟฟ้าชีวมวลนราธิวาส อ.เมือง จ.นราธิวาส กําลังการผลิต 9.9 เมกะวัตต์ โรงไฟฟ้าชีวมวลปัตตานี อ.แม่ลาน จ.ปัตตานี กําลังการผลิต 3 เมกะวัตต์ และโรงไฟฟ้าชีวมวลยะลา อ.บันนังสตา จ.ยะลา กําลังการผลิต 3 เมกะวัตต์ โดยโรงไฟฟ้าทั้ง 3 โรงนี้เป็นการร่วมทุนระหว่างบริษัทชุมชนประชารัฐ วิสาหกิจชุมชน ภาคเอกชนในพื้นที่ และบริษัท พีอีเอ เอ็นคอม อินเตอร์เนชั่นแนล จํากัด ซึ่งเป็นรัฐวิสาหกิจในเครือของการไฟฟ้าส่วนภูมิภาค ทั้งนี้ รัฐบาลมุ่งหวังสร้างความมั่นคงด้านพลังงานในพื้นที่โดยให้ชุมชนมีส่วนร่วมบริหารการผลิตกระแสไฟฟ้า และได้รับผลประโยชน์ในฐานะเจ้าของโรงไฟฟ้าด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงดำเนินการขุดวางท่อระบายน้ำและซ่อมผิวจราจรบนทางหลวงหมายเลข 2 ตอน ตาลาด - หนองแวงโสกพระ จ.นครราชสีมา
วันอังคารที่ 6 มีนาคม 2561
กรมทางหลวงดําเนินการขุดวางท่อระบายน้ําและซ่อมผิวจราจรบนทางหลวงหมายเลข 2 ตอน ตาลาด - หนองแวงโสกพระ จ.นครราชสีมา
กรมทางหลวง (ทล.) กระทรวงคมนาคม ดําเนินโครงการฟื้นฟูโครงสร้างพื้นฐานที่ได้รับความเสียหายจากอุทกภัยเมื่อปี 2560 ด้วยการขุดวางท่อระบายน้ําและซ่อมบํารุงผิวจราจร บนทางหลวงหมายเลข 2 (ถนนมิตรภาพ)
ตอน ตาลาด - หนองแวงโสกพระ ระหว่าง กม. 229+610 - กม. 230+600 ระยะทาง 900 เมตร (ด้านซ้ายและขวาทาง) บริเวณบ้านสําโรงเหนือ ต.วังหิน อ.โนนแดง จ.นครราชสีมา ตั้งแต่วันที่ 28 กุมภาพันธ์ - 20 มีนาคม 2561 รวมระยะเวลา 21 วัน
ทล. ขออภัยในความไม่สะดวก และขอความร่วมมือผู้ใช้เส้นทางโปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด เพื่อความสะดวกและปลอดภัย สามารถสอบถามรายละเอียดเพิ่มเติมหรือแจ้งเหตุต่าง ๆ ได้ที่ แขวงทางหลวงนครราชสีมาที่ 1 โทรศัพท์ 0 4424 5181 หรือ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ดีอีเอส ลงนาม MOU ร่วม ก.อุตฯ  ขับเคลื่อนการพัฒนาศักยภาพบุคลากรด้านการวิเคราะห์และการใช้ข้อมูลขนาดใหญ่ภาคอุตสาหกรรม
วันศุกร์ที่ 21 สิงหาคม 2563
ดีอีเอส ลงนาม MOU ร่วม ก.อุตฯ  ขับเคลื่อนการพัฒนาศักยภาพบุคลากรด้านการวิเคราะห์และการใช้ข้อมูลขนาดใหญ่ภาคอุตสาหกรรม
ดีอีเอส ลงนาม MOU ร่วม ก.อุตฯ  ขับเคลื่อนการพัฒนาศักยภาพบุคลากรด้านการวิเคราะห์และการใช้ข้อมูลขนาดใหญ่ภาคอุตสาหกรรม
เมื่อวันที่ 21 สิงหาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และนายกอบชัย สังสิทธิสวัสดิ์ ปลัดกระทรวงอุตสาหกรรม ร่วมลงนาม MOU สานความร่วมมือ ขับเคลื่อนการพัฒนาศักยภาพบุคลากรด้านการวิเคราะห์และการใช้ข้อมูลขนาดใหญ่ภาคอุตสาหกรรม เพื่อให้บุคลากรสามารถใช้ประโยชน์สูงสุดจาก Big Data ตอบสนองความต้องการประชาชน เพื่อการพัฒนาประเทศอย่างมีศักยภาพ ณ ห้องประชุมอก.1 ชั้น 2 สํานักงานปลัดกระทรวงอุตสาหกรรม สําหรับการลงนามในครั้งนี้ เป็นจุดเริ่มต้นสําคัญ ในการพัฒนาบุคลากรของกระทรวงอุตสาหกรรม เพื่อเพิ่มศักยภาพด้านการวิเคราะห์ข้อมูลภาคอุตสาหกรรม และปรับเปลี่ยนกระบวนการ วิธีการทํางานในรูปแบบใหม่เพื่อให้กระทรวงอุตสาหกรรมเป็นองค์กรที่ขับเคลื่อนด้วยปัญญา (Intelligent Organization) อย่างแท้จริง " ซึ่งจะเป็นกลไกสําคัญในการขับเคลื่อนยุทธศาสตร์การผลิตและพัฒนากําลังคนเพื่อรองรับการวิเคระห์และบริหารข้อมูลขนาดใหญ่ หรือ Big Data ที่ทุกหน่วยงานภาครัฐ และบุคลากรสามารถบูรณาการข้อมูลได้อย่างมีประสิทธิภาพ กระทรวงดิจิทัลฯ ได้มอบหมายให้ BDi หรือสถาบันส่งเสริมการวิเคราะห์และบริหารข้อมูลขนาดใหญ่ภาครัฐ หน่วยงานภายในสังกัดของสํานักงานส่งเสริมเศรษฐกิจดิจิทัล(depa) กระทรวงดิจิทัลฯ เข้ามาทําความร่วมมือในครั้งนี้ด้วย เนื่องด้วย GBDi มีบุคลากรผู้ทรงคุณวุฒิด้านการวิเคราะห์ข้อมูล Data Science และ Data Engineering และมีประสบการณ์ในการให้คําปรึกษา การวิคราะห์ข้อมูลกับหน่วยงานภาครัฐต่างๆ จึงมีความพร้อมในการขับเคลื่อนให้ภารกิจนี้บรรลุเป้าหมายต่อไป
******************
รัฐบาลไทย-ข่าวทำเนียบรัฐบาล-ปลัดกระทรวงสาธารณสุข พร้อมคณะเดินทางเยี่ยมชมการเรียนการสอนของภาควิชาเวชศาสตร์ครอบครัว คณะแพทยศาสตร์โรงพยาบาลรามาธิบดี มหาวิทยาลัยมหิดล
วันพุธที่ 10 พฤษภาคม 2560
ปลัดกระทรวงสาธารณสุข พร้อมคณะเดินทางเยี่ยมชมการเรียนการสอนของภาควิชาเวชศาสตร์ครอบครัว คณะแพทยศาสตร์โรงพยาบาลรามาธิบดี มหาวิทยาลัยมหิดล
นายแพทย์โสภณ เมฆธน ปลัดกระทรวงสาธารณสุข พร้อมคณะเดินทางเยี่ยมชมการเรียนการสอนของภาควิชาเวชศาสตร์ครอบครัว คณะแพทยศาสตร์โรงพยาบาลรามาธิบดี มหาวิทยาลัยมหิดล
นายแพทย์โสภณ เมฆธน ปลัดกระทรวงสาธารณสุข พร้อมคณะเดินทางเยี่ยมชมการเรียนการสอนของภาควิชาเวชศาสตร์ครอบครัว คณะแพทยศาสตร์โรงพยาบาลรามาธิบดี มหาวิทยาลัยมหิดล โดยมีศาสตราจารย์ นายแพทย์ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล และคณะผู้บริหารคณะแพทยศาสตร์ฯให้การต้อนรับ พร้อมให้ความร่วมมือในการพัฒนาหลักสูตรแพทย์เวชศาสตร์ครอบครัว การฝึกประสบการณ์จริงในคลินิกหมอครอบครัว ณ คณะแพทยศาสตร์โรงพยาบาลรามาธิบดี มหาวิทยาลัยมหิดล กรุงเทพมหานคร (เมื่อเร็วๆนี้) ****************** พฤษภาคม 2560
รัฐบาลไทย-ข่าวทำเนียบรัฐบาล-รองปลัดกระทรวงยุติธรรมเข้าร่วมการประชุมเชิงปฏิบัติการเพื่อสรุปผลดำเนินงานตามโครงการออสเตรเลีย - เอเชีย เพื่อต่อต้านการค้ามนุษย์ระดับภูมิภาค (Australia – Asia Program to Combat Traf
วันพฤหัสบดีที่ 13 กันยายน 2561
รองปลัดกระทรวงยุติธรรมเข้าร่วมการประชุมเชิงปฏิบัติการเพื่อสรุปผลดําเนินงานตามโครงการออสเตรเลีย - เอเชีย เพื่อต่อต้านการค้ามนุษย์ระดับภูมิภาค (Australia – Asia Program to Combat Traf
รองปลัดกระทรวงยุติธรรมเข้าร่วมการประชุมเชิงปฏิบัติการเพื่อสรุปผลดําเนินงานตามโครงการออสเตรเลีย - เอเชีย เพื่อต่อต้านการค้ามนุษย์ระดับภูมิภาค (Australia – Asia Program to Combat Trafficking in Persons - APPTIP)
ในวันพฤหัสบดีที่ ๑๓ กันยายน ๒๕๖๑ นายวิทยา สุริยะวงค์ รองปลัดกระทรวงยุติธรรม พร้อมด้วยผู้อํานวยการกองการต่างประเทศ สํานักงานปลัดกระทรวงยุติธรรม เป็นผู้แทนประเทศไทยเข้าร่วมประชุมเชิงปฏิบัติการของคณะกรรมการขับเคลื่อนระดับภูมิภาค
โครงการออสเตรเลีย - เอเชีย เพื่อต่อต้านการค้ามนุษย์ (Regional Program Steering Committee Program Completion Workshop for Australia - Asia Program to Combat Trafficking in Persons - RPSC APPTIP) ร่วมกับผู้แทนจากรัฐบาลออสเตรเลียและประเทศสมาชิกอาเซียน ณ ห้อง Eternity Ballroom โรงแรมพูลแมน คิงเพาวเวอร์ รางน้ํา กรุงเทพมหานคร
สําหรับการประชุมครั้งนี้เป็นการประชุมครั้งที่ ๕ จัดขึ้นเพื่อสรุปผลการดําเนินงานตามโครงการ APPTIP ในระดับภูมิภาคที่ได้เริ่มดําเนินงานในประเทศต่างๆ ในภูมิภาคเอเชียตะวันออกเฉียงใต้ รวมถึงประเทศไทยตั้งแต่ปี ๒๕๕๗
กระทรวงยุติธรรมในฐานะหน่วยงานประสานงานกลาง (focal point) ในการดําเนินงานของโครงการ APPTIP ในประเทศไทยได้นําเสนอในที่ประชุมถึงผลการดําเนินงานตามโครงการดังกล่าวที่ช่วยให้หน่วยงานภายในกระบวนการยุติธรรมของประเทศไทย ได้รับการพัฒนาศักยภาพและประสิทธิภาพในการดําเนินการเพื่อป้องกันปราบปราม ดําเนินคดี และพิพากษาลงโทษ ตลอดจนให้การช่วยเหลือเหยื่อผู้เสียหายในคดี
ค้ามนุษย์ ผ่านการฝึกอบรม การสัมมนา และการประชุมเชิงปฏิบัติการทั้งระดับประเทศและระดับภูมิภาค รวมถึงร่วมรับฟังและแลกเปลี่ยนประสบการณ์ในการดําเนินโครงการและแนวทางปฏิบัติที่เป็นเลิศ (best practice) ทั้งจากประเทศไทยและประเทศสมาชิกอาเซียน
ทั้งนี้ รัฐบาลไทยและรัฐบาลออสเตรเลียได้ร่วมกันดําเนินโครงการ APPTIP โดยมีกําหนดระยะเวลาดําเนินการระหว่างปี ๒๕๕๗ - ๒๕๖๑ และรัฐบาลออสเตรเลียได้ประกาศในการประชุมสุดยอดอาเซียน-ออสเตรเลีย เมื่อเดือนมีนาคมที่ผ่านมา ว่า รัฐบาลออสเตรเลีย
ได้ผูกพันงบประมาณระยะยาวจํานวน ๘๐ล้านเหรียญดอลลาร์ออสเตรเลีย (ราวสองร้อยล้านบาท) สําหรับการดําเนินความร่วมมือเพื่อเอาชนะปัญหาการค้ามนุษย์ในภูมิภาคผ่านโครงการ ASEAN-Australian Counter-Trafficking program ต่อไป ในระยะเวลา ๑๐ปี ข้างหน้า ซึ่งจะเป็นความร่วมมือระหว่างรัฐบาลออสเตรเลีย ประเทศสมาชิกอาเซียน และองค์กรเฉพาะของประชาคมอาเซียนต่อไป
รัฐบาลไทย-ข่าวทำเนียบรัฐบาล-ประธาน IHRA เข้าเยี่ยมคารวะพลอากาศเอกประจิน จั่นตอง รองนายกรัฐมนตรี
วันเสาร์ที่ 22 ตุลาคม 2559
ประธาน IHRA เข้าเยี่ยมคารวะพลอากาศเอกประจิน จั่นตอง รองนายกรัฐมนตรี
ประธาน IHRA เข้าเยี่ยมคารวะพลอากาศเอกประจิน จั่นตอง รองนายกรัฐมนตรี
วันนี้ (7 ก.ย. 59) เวลา 14.00 นายมะสะฟุมิ ชุคุริ (Mr. Masafumi Shukuri) ประธาน International High-Speed Rail Association (IHRA) เข้าเยี่ยมคารวะ พลอากาศเอกประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรียินดีที่ได้พบกับประธาน IHRA อีกครั้ง หลังจากที่เคยพบกันเมื่อปีที่แล้ว พร้อมแสดงความชื่นชมประธาน IHRA ที่มีความเชี่ยวชาญและประสบการณ์เกี่ยวกับรถไฟความเร็วสูง โดยประธาน IHRA ยืนยันความสัมพันธ์อันดีระหว่างไทยและญี่ปุ่น และมีความยินดีที่ความร่วมมือด้านระบบรางระหว่างไทยกับญี่ปุ่นมีความก้าวหน้าเป็นอย่างมาก ซึ่งญี่ปุ่นพร้อมให้ความร่วมมือกับไทยอย่างใกล้ชิด
โอกาสนี้ประธาน IHRA เชิญรองนายกรัฐมนตรีเข้าร่วมการประชุม IHRA Forum 2016 ซึ่งจะจัดขึ้นที่เมืองเกียวโต ในเดือนพฤศจิกายนนี้ เพื่อเป็นเวทีในการแลกเปลี่ยนประสบการณ์ ความรู้ และข้อมูลเกี่ยวกับระบบรถไฟความเร็วสูง ทั้งนี้ IHRA ได้ทาบทาม ดร.สุรินทร์ พิศสุวรรณ อดีตเลขาธิการอาเซียน และ ดร. ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าร่วมอภิปรายในการประชุมดังกล่าวด้วย
รองนายกรัฐมนตรีแสดงความขอบคุณประธาน IHRA ที่กล่าวเชิญร่วมการประชุม IHRA Forum 2016 โดยเชื่อมั่นว่าจะเป็นเวทีที่มีประโยชน์ต่อการสร้างเครือข่ายความร่วมมือด้านการพัฒนาระบบรถไฟความเร็วสูงของไทยในอนาคต และกล่าวว่าหากไม่ติดภารกิจยินดีเข้าร่วมการประชุมฯ โดยจะประสานกับเอกอัครราชทูตญี่ปุ่นประจํากรุงเทพฯ ในโอกาสแรก
นอกจากนี้ รองนายกรัฐมนตรียังหวังให้ IHRA ให้การสนับสนุนไทยในด้านการพัฒนาทรัพยากรมนุษย์ด้านระบบรางของไทย ส่งเสริมการถ่ายทอดเทคโนโลยี รวมถึงการวิจัยและพัฒนาด้วย
******************